8. Forslag til lokalplan nr. 421 og tillæg nr. 7 til Kommuneplan 2021-32 Boligområde i 
[adresse], Hammel (Åben)
Tidl. politisk behandling PL-U, 07.04.22, pkt. 7
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 421 Boligområde i 
[adresse], Hammel” og ”Forslag til tillæg nr. 7 til Kommuneplan 2021- 32”. 
Planforslagene fremlægges efterfølgende i offentlig høring. 
Området udgør ca. 35 ha, hvoraf en større andel udgøres af to dalforløb, som er kendetegnende for 
Vadstedområdet. 
Formålet med lokalplanen er at muliggøre, at området kan bebygges med åben-lave og tæt-lave boliger 
med tilhørende fri- og opholdsarealer. 
Teknik- og Miljøudvalget godkendte i 2012 vejnavnene for de udlagte veje i [adresse]. Det er 
herigennem besluttet, at boligvejen i den sydlige del af lokalplanområdet udgør en videreførelse af 
[adresse] og adresseres hertil, mens den nordgående stamvej med tilstødende boligveje navngives 
Ove Poulsen.
VURDERING
Der er i tilknytning til lokalplanen udarbejdet et tillæg til Kommuneplan 2021-32, som udvider rammeområde 
3.BO.17 for at give en mere hensigtsmæssig afgrænsning på lokalplanområdet omfattet dalstrøget mod 
vest samt en mindre teknisk justering af rammeområde 3.RE.10. 
Lokalplanen giver mulighed for åben-lav og tæt-lav bebyggelse med en attraktiv placering, hvor et kuperet 
landskab og en varieret natur er rundt omkring samt en god tilknytning til Hammel. For delområder med 
tæt-lav bebyggelse vil der være mulighed for fællesskabsbaserede boliger med fælles parkering og 
fælleshuse. 
Dalforløbene, som er en stor del af lokalplanområdet, er udlagt til fælles fri- og opholdsarealer med 
tværgående grønne kiler og et stisystem, som binder lokalplanområdet sammen med det eksisterende 
boligområde og de rekreative arealer med Vadstedsøerne nord for.  
Håndtering af regnvand skal ske på overfladen, og lokalplanen indeholder bl.a. bestemmelser om, at 
regnvand skal afledes i åbne render eller grøfter, så det bidrager til en rekreativ kvalitet i området. 
Vandhåndteringen vurderes at være i overensstemmelse med retningslinjerne i Kommuneplan 2021-32 
vedrørende bæredygtig vandhåndtering herunder indarbejdelse af LAR-løsninger i byudviklingen.
I forbindelse med lokalplanprocessen tages der stilling til, hvordan overfladevand kan håndteres ved en 
fremtidig realisering af lokalplanen. Herudover er der foretaget undersøgelser af de rørlagte vandløb i 
forbindelse med byggemodning af 2. etape på Hvedebakken. Der er umiddelbart tale om drænrør med et 
Byråd
29. november 2022  19:00
Økonomiudvalget
22. november 2022 15:00
[adresse]: EMN-2022-01593
Dok-ID: 3431334
Sagsbehandler: evhs
mindre opland, som ikke vil give en væsentlig værdi at åbne som forespurgt til den politiske igangsætning 
af lokalplanen. 
ØKONOMI
Udbygningen af området forventes realiseret som kommunal udstykning. Området er aktuelt privat ejet, og 
der er indledt dialog med de enkelte ejere omkring en eventuel kommunal overtagelse af de berørte arealer 
og ejendomme. Der vil blive forelagt særskilte sager om jordkøb og byggemodning for Byrådet.
Fordelings- og stamveje klassificeres som offentlige, og der må forventes udgifter til efterfølgende 
kommunal drift og vedligeholdelse. Dette er også gældende, hvis området bliver en privat udstykning. De 
resterende vejstrækninger vil blive vurderet i forbindelse med udstykningsprojekter for de enkelte 
delområder. 
Sideløbende med lokalplanen udarbejdes en trafikmodel, som vil belyse fremtidige trafikale udfordringer 
for hele strukturplanområdet for [adresse], som lokalplanen er en del af. 
Lokalplanområdet er beliggende i landzone og overføres ved lokalplanens endelige vedtagelse til byzone.
Der er ikke indgået aftale om pesticidfri drift med ejere af de berørte ejendomme. Forud for salg af grunde 
vil kommunen tinglyse deklarationer om pesticidfri drift.
INDDRAGELSE
I forbindelse med udarbejdelse af forslaget til lokalplanen har de berørte ejendomme på [adresse] været 
inviteret til et naboorienteringsmøde. På mødet fremkom forslag til lokalplanens indhold, herunder ønsker 
om en mere hensigtsmæssig afgrænsning af lokalplanområdet mod nordvest, bufferzone mellem de 
sydligste grunde i området og de nedenfor beliggende marker samt bekymringer vedrørende etableringen 
af et sammenhængende stisystem rundt om Vadstedsøerne.
De nævnte bemærkninger er overvejet i forbindelse med udarbejdelsen af lokalplanforslaget, men er kun 
delvist indarbejdet. Der er ikke udlagt bufferzone syd for området, idet der er fastholdt en afgrænsning af 
området svarende til første etape af [adresse]. 
Borgerinddragelse og kommunikation om forslaget til lokalplan og kommuneplantillæg sker efter reglerne i 
planloven. Det er et selvstændigt mål med planloven, at offentligheden i videst muligt omfang inddrages i 
planlægningsarbejdet. 
Forslaget til lokalplan og kommuneplantillæg skal offentliggøres ved annoncering på kommunens 
hjemmeside med en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 421- Boligområde i [adresse], Hammel” og ”Forslag til tillæg nr. 7 til 
Kommuneplan 2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 10. november 2022:
Fraværende: Ingen
Indstilles godkendt.
Økonomiudvalget, 22. november 2022:
Fraværende: Ingen
Indstilles godkendt.
Byrådet, 29. november 2022:
Fraværende: Kent Nissen og Rikke Henriksen
Godkendt.
Bilag
1.
Forslag til lokalplan nr. 421 - Boligområde i [adresse], Hammel (3449928)
2.
Forslag til tillæg nr. 7 - Boligområde i [adresse] (3440340)
3.
Understøttelse af FN’s verdensmål (3431363)
